Esmaspäevasel paberhäälte ülelugemisel tunnistati täiendavalt kehtetuks 10 häält, mis polnud üheselt väljaloetavad. Sedelile kirjutatud numbrid peaksid olema selgelt ja üheselt arusaadavad. Üle kontrolliti kõik soditud, üle kirjutatud, kahetiselt näivad või muul moel arusaamatud kirjutised. PILDID
#000000
Uudis Leedust, sõpruslinnast Birštonasest, kus toimusid kohalike omavalitsuste valimised. Ülekaalukalt võitis Nijole Dirginćiene, kogudes, 54,16 % häältes ja osutus viiendat ametiaega järjest valituks Birštonase linnapeaks.
#000002
Keila Sotsiaalkeskuse vanemaealiste huviringide liikmed külastasid Saue Päevakeskust, kus etendus Saue seeniorteatri etendus “Mitu muinasjuttu koos”.
#000003
Harjumaa Muuseum otsib Amandus Adamsoni Ateljeemuuseumisse kuraatorit. Harjumaa Muuseum otsib ka intervjueerijat. Kogutakse Paldiski eesti- ja venekeelsete elanike mälestusi 1990. aastatest. Ole osaline esimesel suuremahulisel katsel talletada nõukogude ajal suletud linna avanemine ja muutumine Eesti linnaks. Aita kaasa kakskeelse linna jagatud ajaloo ja jagatud identiteedi kujunemisele! Kandideerimiseks saada oma CV e-posti teel taavi.koppel@hmk.ee. Tööle asumise aeg kokkuleppel, eelistatult märtsis 2023. Eeldatav tööperiood: märts-august 2023. Töötasu 11 eurot tund.
#000004
Linnavalitsuses oli täna Keila linna üldplaneeringu avalik arutelu. Edasised plaanid: avaliku arutelu tulemuste arvestamine ja vastuste koostamine märtsis ja aprillis, ÜP avaliku arutelu tulemuste arvestamine ja informatsiooni andmine mai, ÜP esitamine heakskiitmiseks juuni – juuli, ÜP kehtestamine august – september 2023.
#000013
Muusikakoolis esinesid õp. Diana Gromova klaveriõpilased.
#000015
Miikaeli koguduses oli uue leerikursuse esimene kohtumine.
#000016
Keila Noortekeskus andis teada, et koostöös Eesti Pagulasabiga alustab 15.03, Keila noortekeskuses, MindSpring porgramm, mis on suunatud Ukraina kodanikele. MindSpring on pagulasgrupi programm, mis aitab 9.-14-aastastel tulla toime väljakutsetega välisriigis. MindSpring for Children on suunatud isiksustunde, positiivse enesehinnangu, mõistmise ja nende reguleerimise edendamisele ning teadlikkusele, kuidas nendega kõige paremini toime tulla. Lõpuks annavad grupikohtumised väärtusliku kogemuse ja kasvatavad eneseusku. Oluline on ka see, et loodaks suhteid teiste sarnases olukorras lastega.
#000017
Linnavalitsus väljastas ehitusloa Allika 7 kinnistul asuva elamu, majandushoone ja kasvuhoone lammutamiseks.
#000023
Linnavalitsus otsustas rahastada alates 1. märtsist 2023 Lee OÜ teenusel viibiva Keila linna lapse lapsehoiuteenust. Erakorralisi sotsiaaltoetusi maksti 600 eurot.
#000026
MTÜToetus tähistas täna Harju Maakonnaraamatukogus oma 30.sünnipäeva. Võeti vastu õnnitlusi, kuulati Jaanus Kanguri loengut muutuste juhtimisest, söödi torti ja vaadati kuidas segarühm Pillerkaar tantsib. Kutsutud olid MTÜ loomise juures olnud, endised töötajad ja koostööpartnerid. Oma loomisest saati 1993.aastal Keila linna tihe koostööpartner MTÜ Toetus on Lääne-Harjumaa piirkonna elanikele psühholoogilist ja logopeedilist nõustamist ja abi pakkuv organisatsioon, kus töötab osalise tööajaga 3 psühholoogi, 4 logopeedi, projektijuht ja raamatupidaja, koostööd tehakse psühhiaatriga. Alustati kahekesi – praegune psühholoog – nõustaja Mari Heina ja Helve Kokser Miki lasteaia väikese maja ühes toas, kus toona asus ka Keila linna sotsiaalosakond. Praegu juhatab keskus Liisi Rokk. Nende ruumid asuvad Keskväljak 10 majas. PILDID
#000027
Kuulutati välja Keilas toimuvad eesti keele kursused ajutise kaitse saajatele. Koolitus toimub 30.03.23- 19.06.23, E; K; N kell 17.30- 20.15. Õpetaja on Doris Targamaa, koolitus toimub Keila koolis. Registreerimiseks tuleb märkida grupi tunnus on SI-96 (registreerimise koht on lingil päris all servas)
#000029
Keila Tervisekeskuse suures saalis, ujulas ja ka jõusaalis toimub puuetega inimeste spordipäev. See tähendab, et majas on tavapärasest rohkem rahvast liikumas. Õhtupoolikul pidi tervisekeskuse ujulas toimuma filmistuudio Allfilm mängufilmi Emalõvi võtted, mis jäid näitleja haigestumise tõttu ära.
#000035
Keila Motohallis toimus mototriali võistlus, kus algusega kell 11.00 võistlevad lapsed ja suuremad tegijad stardivad kell 14.00. Kohal ka välisvõistlejad nii Lätist, kui ka Soomest.
#000037